Kostoja e kujdesit shëndetësor për pacientët e siguruar
Edhe njerëzit me sigurimet shëndetsore, mësojnë kur është tepër vonë se kompanitë e sigurimeve mund të refuzojnë të paguajnë për proced
Dy vjeçari Aram Williams luan me vëllanë e madh. Është vështirë ta imagjinosh që para një viti ai luftonte me vdekjen pas një operacioni në zemër. Nëna e Aram, Jarene, thotë se ajo që filloi si një vizitë në spital për një bebe me grip, me të shpejtë u shndërua në diçka shumë më serioze. Jarene thotë se nuk ka qënë një përvojë e lehtë, veçanërisht pagimi nga kompania e sigurimeve e faturave të spitalit. Gjendja u përkeqësua kur një mjek i dha familjes Williams recetë për ilaçin e njohur Viagra për të kuruar një problem në mushkëri. Ky ilaç përdoret për një sërë sëmundjesh. Pa ndihmën e kompanisë së sigurimeve, familjes së Aramit i duhej të paguante rreth 600 dollarë në muaj për këtë ilaç përveç 5 mijë dollarëve në vit për vizitat tek mjeku që ata paguanin. Ashtu si Aram, shumë pacientë të tjerë e gjejnë veten duke negociuar me kompaninë e sigurimeve në mënyrë që të sigurojnë kujdesin shëndetsor që ata kanë nevojë. Dr. David Woolsey thotë se çdo ditë ai ndeshet me probleme financiare në sektorin e urgjencës në spitalin Jackson Memorial në Majemi. Përkrahësit e reformës së kujdesit shëndetsor thonë se shumë shpesh ana financiare është një faktor nëse dikush mer apo jo kujdesin shëndetsor, që do t’i shpëtonte jetën. Objektivi kryesor i reformës është që më shumë njerëz të jenë të siguruar dhe kompanitë e sigurimeve të mbulojnë pacientët. Në bazë të sistemit të tanishëm, Dr. Woolsey thotë se pacientët janë më shumë të shqetësuar rreth kursimeve se sa rreth shëndetit. Jo të gjithë mendojnë se reforma e kujdesit shëndetsor do të garantojë mbulim më të mira nga kompanitë e sigurimeve. Kritikët thonë se shtimi i presionit nga qeveria mbi kompanitë private të sigurimeve mund të dëmtojë njerëzit, që janë të kënaqur me sigurimet e tyre, si për shembull protestuesja Xhudi Smith. Për Aram, kompania e sigurimeve më në fund ofroi të paguante për ilaçin Viagra vetëm pasi nëna e tij foli hapur. Ai nuk ka nevojë më për këtë ilaç, megjithatë nevojat e tij për mjekun nuk kanë marrë ende fund. Jarene është e kënaqur që familja e saj është e siguruar, dhe ajo e di se shumë familje të tjera nuk janë me fat. Familja e Aramit është gjithashtu e shqetësuar se kompania e sigurimeve mund të përjashtojë nga mbulimi gjendjen shëndetsore të djalin 2 vjeçar për shkak të ngritjes së kostos. Dhe kjo është pjesërisht arsyeja që Jarene mbështet reformën në kujdesin shëndetsor. Çështje të tilla janë në rrezik, ndërsa debati mbi reformën në kujdesin shpëndetsor vazhdon në Kongres gjatë javëve të ardhshme. //ad//